Idrettslaget Ulfstind

Idrettslaget Ulfstind er en idrettsklubb i Tromsø som ble formelt etablert i 1981. Klubbens herrelag i fotball spiller i norsk 4. divisjon per 2021. IL Ulfstind har satset på yngre spillere de siste årene, noe som har gitt resultater, og laget er kanskje mest kjent for å ha utviklet spillerne Hans Åge Yndestad og Eirik André Yndestad.

Klubben har også tilbud innen andre idretter enn fotball. Klubben er registrert i Frivillighetsregisteret og Grasrotandelen.

Tabellen

Klubbens historie
Idrettslaget ble først opprettet som en undergruppe av Ungdomslaget Ulfstind den 2. april 1966, og de første årene var laget med i bedriftsidretten med fotball, ski, skyting og friidrett. 

På årsmøtet i UL Ulfstind 10. januar 1981 ble det vedtatt å omgjøre idrettsgruppa til et selvstendig idrettslag. Det nye navnet ble Idrettslaget Ulfstind. Idrettslaget er tilsluttet Norges Fotballforbund og Norges Idrettsforbund, og har fotball og ski som hovedaktiviteter.

Idrettslaget leide ungdomshuset på Tønsnes av Ungdomslaget Samhug i rundt ti år.  I 1992 fusjonerte UL Samhug med IL Ulfstind, og huset ble overdratt til idrettslaget.

Sesongen 2021 
All breddefotball i Norge ble kansellert sesongen 2020 grunnet Covid-19 restriksjoner. Slik så det lenge ut til å også bli i 2021, noe som medførte store protester og markeringer fra resten av fotball-Norge. Spesielt lagene, både supporterne og spillerne selv, i Eliteserien var sentrale i protestene med sine markeringer. Ved to separate anledninger ble Ulfstind brukt i markeringene til Tromsøs eneste Eliteserie-klubb, Tromsø Idrettslag. Under innmarsj ved Tromsø ILs førte hjemmekamp i 2021 sesongen mot Molde FK, framviste supportergrupperingen Forza Tromsø skjerf fra en rekke breddeklubber, blant annet Ulfstind, i lag med et banner med teksten "åpne bredden nå!". Noen uker senere, i hjemmekampen mot Sarpsborg 08, entret Tromsø IL spillerne banen med draktene i en rekke breddeklubber i Tromsø. Tromsø IL-spiss, Moses Ebiye, bar IL Ulfstind drakten. 2021 sesongen fikk tillatelse av NFF gjennom regjeringen og Folkehelseinstituttet til å begynne i august. 12. august spilte Ulfstind sin første A-lags kamp på nesten to år, da de møtte Ramfjord til et oppgjør som endte 2-2.

Siste serierunde 2021 
Sesongen 2021 huskes best for dramaet som utspilte seg i, og etter, siste serierunde. Da siste serierunde ble sparket i gang 19. oktober, var det 6 klubber som kjempet om opprykk. Dramaet begynte allerede en uke i forveien, for 9. oktober silte FK Senja 2 sin siste kamp for sesongen, da de møtte Hamna til et enormt viktig toppoppgjør. Senja 2 kunne rykket opp med seier i denne kampen, men med et 0-1 tap, var det Hamna som hadde opprykk i sine egne hender før siste serierunde. De trengte dermed kun uavgjort mot Ringvassøy i siste serierunde for å sikre opprykk, noe de klarte med resultatet 2-2. Den eneste klubben som var i en bedre posisjon enn Hamna før siste serierunde, var Tromsøstudentenes IL. De ledet tabellen, og var i førersetet for både opprykk og seriegull. Deres siste kamp var mot Nordreisa IL, som også kjempet for opprykk. I et jevnt toppoppgjør, var det Nordreisa som gikk seirende ut av kampen med stillingen 5-3. Dermed var det Hamna som sikret seriegull, på bekostning av Tromsøstudentenes IL, som verken vant seriegull eller rykket opp. De ble også passert av deres egne overmakt, Nordreisa, som overtok den andre opprykksplassen. Ramfjord endte på tredjeplass med 3-1 seier over Storsteinnes IL og Ulfstind på fjerde etter å ha slått Nordkjosbotn IL 7-3.   

Men selv etter alle kampene var ferdig spilt, var dramaet langt fra over. Tidligere i sesongen ble Nordreisa tilkjent 3-0 mot Skognes i en kamp som aldri ble ferdigspilt. I tidligere år og i andre divisjoner har reglementet operert med at "parallelle" kamper som er rammet i en tabellsituasjon, altså kampene til de andre opprykkslagene mot Skognes, også skal settes til 3-0. Noe som medførte stor uklarhet om regelverket, siden Hamna, Nordreisa, Ramfjord og Ulfstind endte alle på 19 poeng. Etter mye fram og tilbake, bekreftet en delegat i Norges Fotballforbund at kampene til Hamna, Ramfjord og Ulfstind mot Skognes, skulle også settes til 3-0. Dette medførte ingen endringer for Hamna. Med sin suverene målforskjell, hadde de allerede sikret både opprykk og seriegull. Ramfjord vant sin kamp mot Skognes tidligere i sesongen 6-2, dermed var Nordreisa fortsatt foran Ramfjord på tabellen. Ulfstind derimot vant kun 3-2 mot Skognes i sin kamp tidligere i sesongen. Med at denne kampen ble omgjort til 3-0, passerte Ulfstind både Ramfjord og Nordreisa på tabellen, noe som medførte sterke reaksjoner hos begge de siste nevnte klubbene. For Ulfstind betydde avgjørelsen av klubben sikret opprykk og var klar for spill i 4.divsjon for første gang på 9 år. Avgjørelsen medførte enorm jubel hos spillerne som var i bilene sine på vei hjem fra bortekampen i Nordkjosbotn da beslutningen ble tatt. Spillerne ble tatt i mot som helter på klubbens avslutningsfest senere på kvelden.

Spillerstall 2021 

 

Andre personer som var ressurser til Ulfstinds A-lags tropp 2021 sesongen: Henrik Johan Larsen, Sivert Sørgård, Daniel Lind Schouten. Ådne Iskasen, Truls Larsen, Andres Pettersen, Hans Adrian Holmestrand, Tage Johansen, Simon Holmestrand, Tor-Inge Kristiansen, Tord-Petter Taraldsen og Thomas Gabrielsen Nyborg.

Hjemmebane 
I en årrekke var Skittenelv grus hjemmebanen til Ulfstind. I tillegg benyttet klubben andre grusbaner i Tromsø område for enkelt kamper, blant annet området som i dag heter Mandelasletta. Klubben jobbet over lengre tid med å ferdigstille deres egen kunstgressbane. En drøm som ble oppfylt høsten 2012, da Tønsnes Kunstgressbane ble ferdigstilt og tatt i bruk. Tønsnes Kunstgressbane er hjemmebanes offisielle navn, men banen har i nyere tid blitt kjent som "Tønsvika Road".

Klubben drifter selv Tønsnes kunstgressbane. Klubben har egen driftsavtale med Tromsø kommune som regulerer driften. Banen stenges på vinteren, da leier klubben treningstimer i byen innendørs-kunstgressanlegg som Skarphallen og Bobla. 

Klubbens tidligere hjemmebane, Skittenelv grus, og området rundt, brukes fortsatt av klubben den dag i dag. På sommeren blir de årlige "Ulfstindslekene" avholdt der, i tillegg til å være målområdet for det årlige løps-arrangementet "Ulfstindmila". På vinteren blir en rekke skirenn avholdt ved området rundt banen i regi av Ulfstinds skigruppe.

Fotball
Til tross for at Ulfstind er i dag mest kjent for sitt A-lag i 4.divisjon, har de selv hatt størst fokus på aldersbestemt-fotball og inkludering gjennom idrett. Ulfstind er en av klubbene på fastlands-Tromsø med størst fokus på jente-fotball, noe som har vært fraværende hos andre lokale klubber, bla rivalene Krokelvdalen. I 2021 sesongen spilte klubbens A-lag for kvinner i 3.divisjon avdeling 1. Klubben har også hatt oldboyslag og et superoldboyslag.

Utmerkelser 
Ulfstind ble godkjent som idrettsskole av NIF i 2005. Klubben fikk oppstartsstøtte på kr 10 000,- til etableringen.

I februar 2017 ble klubben kåret til årets Fair Play klubb i Troms av Norges Fotballforbund. Juryen begrunnet prisen med at Ulfstind er i kvalitetsklubbprosess, og fronter i den sammenhengen også Fair play på en utmerket måte. Like tilbud til jenter og gutter. Alle som vil, får spille fotball. God oppfølging av Fair play i hele klubben. Gode arrangement på sin nye kunstgressbane. Godt miljø i klubben. Deltakelse på utdanningstiltak. Gjennom kvalitetsklubbprosessen har IL Ulfstind hatt stor fokus på Fair play, og fotballkretsens veileder for Ulfstind i denne prosessen, melder om følgende: Fokus på mestring og utvikling – ikke resultat. Konkrete retningslinjer til alle klubbens medlemmer – basert på Fair Play og gode verdier. Kampvert på alle hjemmekamper – med klar rollebeskrivelse. Fair Play-fokus i klubbens trenerforum. Egen Fair Play-ansvarlig i klubben – med rollebeskrivelse. Gjennomfører årlig møter med alle klubbens spillere, der det er fokus på «trygge rammer». Fair Play er et viktig tema.

Ulfstind var i 2017 den fjerde klubben i Troms til å få NFFs utmerkelse kvalitetsklubb. Utmerkelsen blir gitt til klubber som jobber mot å stimulere til god klubbutvikling som vil forsterke helheten, godt strukturerte klubber tiltrekker seg frivillige og gir grobunn for sunn barne- og ungdomsidrett. IL Ulfstind jobbet over lengre tid med å oppfylle kvalitetsklubb-kravene. Kvalitetsklubbprosessen var også med på framheve all det flotte arbeidet som gjøres rundt klubben, noe som resulterte i Fair Play prisen (se over). Etter flere år med målrettet jobbing, ble klubben kvalitetsklubb i 2017 og fikk det synlige beviset overlevert på kretstingetat at de endelig ble sertifisert på nivå 1.

Referanser

Eksterne lenker 
 
 Norges Fotballforbund: IL Ulfstind

Idrettslag i Tromsø
Idrettslag etablert i 1966
Fotballag i Tromsø
Fotballag etablert i 1966